Små (ca. 4 millimeter), nærmest dråpeformede, blinde, halvblanke, brunsvarte mycelbiller. Antennene er tynne og nesten så lange som kroppen. Hodet er forholdsvis lite, uten fasettøyne. Pronotum er stort og bredt rundet, så bredt som dekkvingene som er rundede uten påfallende punktstriper. Slekten er blind, men mørkt pigmentert, og antenner og bein er ikke spesielt lange, så den er ikke så ekstremt tilpasset livet i huler som mange andre Leptodirini.